Ислъамым и нур
Щапхъэ
Хэкупсэ нэсщ Гуэщокъуэр
Тыркум и Къайсэр къалэм пэгъунэгъу Сасыкъ къуажэм Гуэщокъуэ Абдул-Бакъи къыщалъхуащ. Абы пэщIэдзэ классхэр ехъулIэныгъэкIэ къыщиухащ. АдэкIэ еджэным пищэну и нэ къыхуикIырти, Къайсэр Iэпхъуащ икIи курыт щIэныгъэ зригъэгъуэтащ. Абы къыдэкIуэу «Iимам аль ХьэтIиб» лицейм илъэсиблкIэ ислъам диным щыхуеджауэ, нобэр къыздэсым муслъымэныгъэм и фIагъыр цIыхухэм ябгъэделъхьэ. Къапщтэмэ, илъэс 15-кIэ Тыркум и къэрал школхэм щыегъэджакIуэу щытащ.
Гуэщокъуэ Абдул-Бакъи Абдул-Бакъи дин щIэныгъэлIу зэрыщытым и мызакъуэу, икIи хэкупсэщ. Ар зэрысабийрэ щIэхъуэпсырт и адэжь хэкум къигъэзэжыну.
— ИпэIуэкIэ хэкум къэзыгъэзахэм я псалъэ зэтехуэртэкъым: хэти фIыщ, ди адэжь хэкум гъэзэжын хуейщ жиIэрт, хэти умыгъэзэжмэ нэхъыфIу къыпщагъэхъурт, — игу къегъэкIыж Абдул-Бакъи. — Апхуэдэу щыхъум, къэтлъытащ уи нэкIэ плъагъум хуэдэ щымыIэу. Арати, дыкъэкIуэжу дыкъэплъэну мурад тщIащ.
1992 гъэм и мэкъуауэгъуэ мазэм цIыху 15 хъууэ ахэр Къэбэрдейм къэкIуат. ХьэрычэтыщIэ Iуэху, нэгузегъэужь, нэгъуэщI жыпIэми, щхьэж здихьэх лъэныкъуэмкIэ яунэтIащ абы и гъусахэм. Абдул-Бакъи къилъыхъуэрт Алыхьым и арэзыщIыныгъэм зэрытелэжьэн Iэмали, ар къехъулIащ. Зэримыгугъауэ, Кавказым исхэм дин щIэныгъэ зрагъэгъуэтыну зэрыхуэпабгъэр щилъагъум, ар абы телъыджэ щыхъуат икIи быдэу мурад ищIат бгъэдэлъ зэфIэкIымкIэ адэжь хэкум исхэм ядэгуэшэну. А зэманым Бэлагъы Шэукъи и унафэщIу Налшык къыщызэIуаха Ислъам институтым щылэжьэну ар ирагъэблэгъащ. Шэукъи абы къыжриIат, щыпсэун унэкIи лъапсэкIи, къинэмыщIауэ, улахуэкIи сэбэп къыхуэхъуну Iэмал зэрыщымыIэр. Ауэ щыхъукIэ, дин егъэджакIуэхэр яхурикъуртэкъым.
Абдул-Бакъи куэдри гупсысакъым — зэуэ арэзы техъуащ гугъуехь псори IэщIыб ищIу Тхьэм зэрыхуэлэжьэнум. Мис апхуэдэ щIыкIэкIэ адэжь хэкум къигъэзэжащ абы.
Бэлагъы Шэукъи сымэ я гъусэу зыкъомрэ ар дин IуэхущIапIэм пщIэншэу щылэжьащ. ИужькIэ «Хьэрып дунейпсо зэдэIэпыкъуныгъэ» зэгухьэныгъэм и делегацэр Налшык къыщыкIуэм, абыхэм я пщэ далъхьэжащ а IуэхущIапIэм зрагъэужьыну. ИтIанэщ лэжьапщIэ щыхуагъэувар, щыпсэункIи зыкъыщыщIагъэкъуар.
НобэкIэ Гуэщокъуэ Абдул-Бакъи Бахъсэн къалэм къыщызэIуаха мэжджытышхуэм и Iимамщ икIи дин щIэныгъэ зэзыгъэгъуэтыну хуейхэр ирегъаджэ. Абырэ и щхьэгъусэ Сэримэрэ хъыджэбзищ зэдагъуэтащ Япхъу нэхъыжьыр фармацевту йоджэ, етIуанэр медколледжым щIэсщ, ещанэми мы гъэм школыр ехъулIэныгъэкIэ къиухауэ, гугъэфIхэр иIэщи, Тхьэм я мурадхэр къаригъэхъулIэ. Быным я насып куэд зылъагъун Гуэщокъуэ зэщхьэгъусэхэр Тхьэм ищI!
Хьэдисхэр
Сабий къалъхуам бегъымбархэм я цIэхэр фIэфщ. Мухьэммэд бегъымбарым и цIэр фIэзыщ адэри, абы и къуэри шэч хэлъкъым жэнэт Iыхьлы зэрыхъунум.
ЗэфIэна цIыхуитIыр зэригъэкIужын папщIэ, пцIы жызыIэр диным пцIыупсу ибжыркъым.
Гузэвэгъуэ зиIэ цIыхум и Iуэхум хыхьэу абы щIэ- гъэкъуэн хуэхъур, ар жэнэт Iыхьлы зэрыхъунум шэч хэлъкъым.
И IэкIи и бзэгукIи нэгъуэщIым зэран хуэмыхъуращ муслъымэн щыпкъэр.
Мылъку зыбгъэдэлъракъым къулейр — зи псэкIэ къулейращ.
Мэжджыт цIэрыIуэхэр
И псапэр щIэблэм къахуонэ
Тэтэрстаным хыхьэ Альметьевск къалэм дэт мэжджытышхуэм Галлеев Ринат и цIэр фIащащ. Апхуэдэ пщIэ лъагэ абы игъуэтащ мы ухуэныгъэм и къару, мылъку куэд зэрыхилъхьам къыхэкIыу.
Зи гугъу тщIы Тхьэм и унэр 1990 гъэм кърагъэжьащ. ИлъэсибгъукIэ абы елэжьащ нэхъ Iэзэу ябж архитекторхэр.
Мэжджытым и нэмэз щIыпIэ пэшышхуэм цIыху 1200-рэ зэуэ щIохуэ. КъищынэмыщIауэ, абы хэтщ конференц залхэр, диным ехьэлIа Iуэхугъуэхэр щызэфIагъэкI нэгъуэщI пэш зыбжанэ. Абыхэм я блынхэмтетхащКъурIэнлъапIэмщыщIэятхэр.
